Håndboka har gitt deg nesten alle verktøy til å bli en topp sektleder.
Håper du fulgte med, for det er på tide med siste leksjon…
DØD I FENGSEL
…om å unngå de uheldige endeliktene til karismatiske guruer flest.
SELVMORD - HENRETTET
Ikke bry deg om dårlige odds.
Du kan kartlegge en annen vei,
og så bevare gruppen din i generasjoner
ved å følge den evige far selv,
Sun Myung Moon,
en legendarisk åndelig leder
hvis globale appell og utholdenhet
setter en standard få har klart å matche.
Moon bygde broen mellom politikk, penger og religion.
Det var en trippelvinner.
La Moon vise hvordan du gjør din håndlagde tilhengerskare
til en global stormakt bygget for å vare evig.
BANKETT FOR GUD OG FRIHET
HVORDAN BLI EN SEKTLEDER
6. GJØR DEG SELV UDØDELIG
Over seks tiår bygde Pastor Sun Myung Moon Enhetskirken sin,
ofte kalt Moonies,
opp til en massebevegelse som ennå i dag er innflytelsesrik,
mer enn et tiår etter lederens død.
SOSIOLOG
Av alle nye religioner fra 70-tallet,
må Enhetskirken anses som mest vellykket.
De har vist de kan opprettholde seg selv.
Vil du lære sektbygging for best varighet,
hjelper det å vite noen avgjørende ting om Moon selv.
FAKTUM 1 MOONS SKJEBNE ER FORORDNET AV HIMMELEN
Offisielt ble Enhetskirken grunnlagt da Moon var 15 eller 16…
FORFATTER
…og oppe og ba i fjellene i Korea på påskedagen,
og Jesus viste seg for ham og sa:
"Jeg kom og klarte ikke å fullføre mitt oppdrag. Du må fullføre det for Gud."
Moon nektet først og sa liksom: "Nei, jeg kan ikke,"
og Jesus sa liksom: "Vær så snill…
TIDLIGERE MEDLEM
…du er den utvalgte," og han sa: "Ok, da." Slike historier hørte vi i oppveksten.
FAKTUM 2 MOON TJENTE FORMUEN SIN I ASIA
Enhetskirken
hadde et aktivt…
FORFATTER
…medlemskap i Japan og Korea.
PROFESSOR I SOSIALPSYKOLOGI RISSHO UNIVERSITET
Japan var et sted hvor man kunne tjene penger.
Strategien var å få økonomisk makt.
Jeg er halvt japansk. Verdier som lojalitet og ære
står veldig sterkt i Japan, så jeg tror Moon utnyttet de tingene.
FAKTUM 3 MOON VAR BESATT AV DEN AMERIKANSKE DRØMMEN
På 70-tallet kom Moon til USA og begynte å prøve å få følgere.
Han bosatte seg i Tarrytown, en forstad nord for New York City.
Jeg kaller det Enhetskirkens Ground Zero, der mange familier i kirken bodde.
Dette var sektenes tidsalder i USA.
Hippier fra 60-tallet som søkte etter sannheten
og etter kjærlighet og etter en bedre levemåte.
Medlemstallene økte, og de framstilte seg som en New Age-kristen kirke
mens det egentlig er en ultrakonservativ organisasjon.
Slik fikk Moon fotfeste. Men hvordan kom denne ambisiøse evangelisten seg
til toppen av åndelighetsfjellet?
Det begynte med litt triksing.
TAKTIKK LOKK OG BYTT UT
En karakteristisk markør for sekter er ellevillt lureri
fra start til slutt.
Hadde disse gruppene annonsert hva de egentlig vil,
TIDLIGERE SEKTMEDLEM
…deres egentlige ideologi, ville ingen blitt med.
Og det er langsomt over tid at litt mer blir forlangt av deg,
og det tas litt mer kontroll over livet ditt.
Derfor må du tilby potensielle følgere en ny sannhet,
slik som disse listige lederne.
Den politiske sekten ledet av åtte ganger presidentkandidat Lyndon LaRouche
gikk under navn som Schiller Institute og Fusion Energy Foundation
OBAMA FOR RIKSRETT
for å skjule forbindelsen til sin kontroversielle leder,
som blant annet påsto at jøder opprettet Ku Klux Klan
og at Bush-familien samarbeidet med nazistene.
Charles Dederich startet sekten Synanon som et avrusningsprogram.
Han tvang etterhvert følgerne til å gi ham alle pengene sine og nektet å la dem dra.
Det gikk rett vest
etter han prøvde å drepe en advokat med en klapperslange.
Mens den australske sektlederen Anne Hamilton-Byrnes følgere
trodde de var i en fredelig yogagruppe, unntatt de få som visste at hun oppdro
sine ulovlige adopterte barn til bli et nytt herrefolk.
Mens det strides om Enhetskirkens status som sekt,
visste Moon at hans messianske misjon kunne bli vrien å selge i starten,
så han gjorde angivelig å gjemme ballen til en lagsport.
Noe vi ofte ble lært opp til å gjøre under misjonering,
var å ikke avsløre at vi var medlemmer av Enhetskirken eller Moonies,
for visste de dét, var de mindre mottakelige.
Man kunne kalt det å lyve,
men Moonies foretrakk "himmelsk bedrag."
Det underliggende prinsippet i det er
at du kan si hva som helst så lenge det er for kirkens formål,
for Guds formål.
Når folk sa: "Hvor kommer du fra?"
sa du: "Studentforeningen CARP."
Eller: "Familieforbundet for verdensfred og enhet,"
for det er storslåtte navn som ikke inneholder "Enhetskirken."
Kirken benekter å bruke villedende rekrutteringsmetoder,
men slik ble unge Diane Benscoter sugd inn.
Det var tidlig på 70-tallet.
Jeg var 17, gikk nedover gata, noen ga meg en banan med et flygeblad,
og det sto: "Gå for verdensfreden. 240 kilometer fra Omaha til Des Moines."
Marsjen sponses av One World Crusade.
Som journalistspire lukter Diane en story.
Noen dager senere er Diane med på en femdagers marsj gjennom Midtvesten
og får raskt venner.
Turen gjennom gikk det alltid to stykker
som var virkelig interesserte i livet mitt sammen med meg.
De ville vite hva jeg brydde meg om, hva jeg ville gjøre med livet mitt.
Jeg hadde aldri fått slik oppmerksomhet.
Diane blir kjærlighetsbombet,
Moonienes favoritteknikk for å forføre intetanende rekrutter,
selv skeptiske journalister som Diane.
Det var veldig fint å kjenne noen bry seg så mye om hva jeg syntes.
Gruppen marsjerer uten stopp og sover bare noen timer per natt.
Vi bodde i kirkekjellere underveis. Det var utmattende.
Hver kveld hører de i timevis på leksjoner fra en bok kalt Det guddommelige prinsipp.
DET GUDDOMMELIGE PRINSIPP
Forfatteren?
Sun Myung Moon.
Moons Bok forklarer
at Guds plan var at Jesus skulle gifte seg og få syndløse barn,
men Jesus hadde feilet,
så Gud sendte en annen messias, som ble født i Korea på 1920-tallet.
Vi fikk alle åpenbaringer om at messias var Moon.
"Herregud."
Og vi brister alle sammen i gråt.
De sa at grunnen til at du kom hit var at Gud ledet deg hit.
Uten at hun skjønte det, ble Diane fullt indoktrinert inn i Enhetskirken.
Alt som gjenstår er å møte messias selv.
Alle medlemmene gråt,
og de løp og falt ved hans føtter og kysset skoene hans.
Det var en vakker tilbedelsesscene.
Og med det er hun hekta.
Moons indoktrineringsmetoder de første årene var ekstremt effektive.
Tusenvis av unge har blitt med i Enhetskirken, som startet i Korea.
En rekke mennesker ble overbevist.
Dette er det de vil gjøre, Moon er Det andre komme,
Moon er messias.
Jeg tror han er en profet som Johannes døperen,
som forbereder Kristi annet komme.
Håndbokinspirert villedning hjelper med å lokke folk inn,
men å opprettholde bevegelsen for det lange løp
vil kreve noe mer håndgripelig.
TAKTIKK VÆR EN FORRETNING, MANN
Vil du bygge gruppen din for å vare, vil tro bare få deg et stykke på vei.
Du vil også trenge spenn i spanna.
Enhetskirken hadde et klart forretningsaspekt.
Vi ble fortalt at vi måtte samle inn penger til et himmelrike på jorden,
for det var der makten var.
For å konsolidere denne jordiske makten, investerte Moon i alt under sola,
fra Ginseng-te
til M79-granatkastere.
Hoteller, universiteter, dansegrupper, golfbaner,
til og med chinchilla-farmer.
Men den kanskje mest innflytelsesrike virksomheten var True World Foods,
som brakte gaven sushi til de amerikanske bredder.
Smaker guddommelig.
True World Foods hevder de leverer mest sushi til amerikanske restauranter.
Kjipt, for jeg liker sushi…
Jeg også.
…og når jeg spiser det, tenker jeg jeg kan ha gitt kirken mer penger.
Men vil du unngå skattefutens innhogg i fortjenesten,
bør du ansette noen smarte regnskapsførere.
Mange grupper vil erklære seg selv som religion for å slippe å betale skatt.
Det er tydeligvis veldig lett å bli en religion i USA.
Og ifølge tidligere medlemmer
hadde Moon enda ett triks for å maksimere bunnlinja.
GRATIS ARBEIDSKRAFT
Jeg jobbet noen ganger 18 timer i døgnet, sju dager i uka uten lønn.
Moren min passet småbarn det meste av tida i kirken. Jeg tror hun aldri fikk betalt.
Men bare fordi dine følgere strammer inn livreima,
trenger ikke du å gjøre det.
Moon hadde et enormt gods. Med livvakter, for de måtte beskyttes for Guds skyld.
De savnet ingenting. Barna hans savnet aldri noe.
Han hadde båter, han hadde yachter, han hadde alt,
og vi var heldige som fikk gi det til ham.
Selvfølgelig er penger, selv mye penger, ikke alt.
For å oppnå udødelighet som åndelig leder
må du få større profil.
Når tiden for ut av skapet-festen er inne, gjør din bevegelse til hovedattraksjonen.
TAKTIKK GI DEM ET SHOW
Hvordan beviser du at din teologi appellerer til verden?
Skriv et idégrunnlag?
Kjedelig.
Delta på talkshow?
Konvensjonelt.
Nei. Du stappfyller et stadion som en rockestjerne.
De store lederne vet å lage show.
De har lys, de har musikk, de har et enormt publikum som applauderer.
Du må skape en opplevelse som føles opphøyet, åndelig og spesiell.
Si hva du vil om pastor Moon,
men fyren hadde stil.
Disse store begivenhetene ble vektlagt tungt i Enhetskirken.
De profilerte Moon slik at han tiltrakk seg alles oppmerksomhet.
Han ville virkelig ha massetilbedelse.
Det var ikke noe smålåtent ved ham.
Han talte i Madison Square Garden i 1974. På Yankee stadion 1. juli 1976.
Senere det året arrangerte Moon en begivenhet ved Washington-monumentet,
men Moon skapte størst bølger med disse.
MASSEBRYLLUP
Pastor Moon produserte en rekke massebryllup
som demonstrasjon på sin innflytelse og makt.
Lenge leve de ekte foreldre!
Det er selvsagt ikke den offisielle grunnen.
Messias' mål var å skape et perfekt samfunn
av mennesker fri fra arvesynd.
Man renset vekk medfødt arvesynd og bragte verden tilbake til Gud.
Sommeren 1982 mottok Lisas mor denne æren med takknemlighet.
Mitt beste sete i Madison Square Garden var i mammas bryllup.
Lisas mor, Mimi, hadde vært medlem i Moons kirke i åtte år.
Forlovelsen hennes ble arrangert i en velsignelsesseremoni tre år tilbake.
Moon bokstavelig talt valgte ut ektefellen din i et digert rom.
En bror reiste seg, og så gikk Moon gjennom søstrene og valgte noen til ham.
Lisas mor var skilt,
som i Moonienes øyne gjorde henne belastet.
Moon fikk henne til å stå,
og han sa noe som: "Hvem er villig til å ta henne?
Og en mann jeg vil kalle Phil sa: "Jeg vil," og slik ble de matchet sammen.
Moon gir de nyforlovede parene bare noen minutter sammen
før han beordrer alle tilbake til oppdragene sine.
De så hverandre bare en eller to ganger før selve bryllupet.
Når bryllupsdagen kommer, varer seremonien i timevis.
Da moren min giftet seg, var det 2 074 par der.
Jeg husker det å sitte der
og trengselen i havet av sort og hvitt og å se etter mamma og aldri finne henne.
Moons følgere gjør det kanskje for Gud,
men Moon gjør det for kameraene. Og verden legger merke til det.
GUD VELSIGNE AMERIKA
Moon ble mer berømt av massebryllup enn noe annet,
for det hadde aldri skjedd noe slikt før.
Det er bare teater.
Massebryllup, vise styrke, alt er PR.
Lenge leve!
Men Moons massebrylluper gjorde noe enda bedre for hans evige mål,
for hva kommer etter kjærlighet og ekteskap?
TAKTIKK LAG NESTE GENERASJON
Det er ingenting som lyden av små følgerføtter
til å forsikre en om bevegelsens videre suksess.
Moon forsto dette så godt at han bakte det inn i sin kjerneteologi.
Moon plasserte sine egne barn, som mooniene kalte De sanne barna,
på toppen av Enhetskirkens maktpyramide.
De var messias’ barn,
så de slapp unna med hva som helst
Under kom De velsignede barna,
født av par matchet av Den sanne far.
Blir du født inn i kirken, er du fri for arvesynd,
så vi ble behandlet som spesielle barn.
Så var det barn hvis foreldres ekteskap ikke var velsignet av Moon,
så de hadde fortsatt arvesynd.
Når det kommer til alle andre…
Satan har tatt bolig i resten av verden.
Hvem vil ikke bli velsignet når man ser det på den måten,
Jeg tror det ble brukt til å presse oss til å bli i kirken.
De sa: "Hvis du har sex med noen utenfor gruppen med rent blod,
er du ikke lenger ren,
og da er tusenvis av år med åndelig forberedelse
til å bringe Messias for å rense blodet vårt
ødelagt, og du skal til helvete."
Så, sterkt press.
Og for å være sikker på at De velsignede barna ikke kom på avveie,
holdt Moon et oppfriskningskurs kalt Soloppgangsleiren.
Soloppgangsleiren var liksom Enhetskirkens bibelleir.
Den var for andregenerasjonsunger.
Soloppgangsleiren har en rekke oppbyggelige aktiviteter.
Vi hadde ting som svømming, bueskyting, fotturer.
Alt under Den sanne fars vaktsomme øye.
VELKOMMEN
Hver morgen før frokost møtes hele leiren for øvelser de skal knytte bånd av.
Vi måtte gjøre stjernehopp sammen.
Man måtte telle hoppene, så hoppe over et tall.
Glemte noen å hoppe over et nummer, måtte vi begynne på nytt.
Vi fikk ikke spise før vi klarte det.
Så er det åtte timer med forelesninger om kirkens teologi.
Folk så hvem som sovnet og vekket dem med et stikk med en stav.
Det var også filmtid.
Vi så videoer om hvordan medlemmer av kirken bokstavelig talt ble kidnappet
rett fra gata og kastet i en varebil for deprogrammering.
Deprogrammerere var selve styggen for oss som barn.
INGEN SEX
Resten av dagen ble brukt på farene ved sex før ekteskapet
og forberedelse på ens egne kommende velsignede ekteskap.
Definitivt mye mindre gøy enn kanopadling.
Det var for å holde oss troende,
og det ga oss morsomme barndomsopplevelser blandet med masse indoktrinering.
Hvordan bedre beskytte din investering i gruppens fremtid?
Men før du kan håve inn…
DRA HJEM MOON SVINDLER AMERIKANERE!
…må du holde deg oppdatert på problemene i nåtiden.
MOON ETTERFORSKES
Vi elsker våre barn. Skjønne unger.
De er ofre for en utmattende hjernevask fra Moon og hans folk.
Takket være håndboka
trenger du ikke møte disse hindrene alene.
TAKTIKK SKAFF DEG INNFLYTELSESRIKE VENNER
Med millioner i banken
og flere generasjoner av tilhengere under din kontroll,
blir du nok misunt av dine likemenn,
men du må likevel forvente noen landminer i veien.
De fleste sektledere er narsissister og megalomane.
De tror ikke de trenger å følge reglene og lovene i et samfunn, som alle andre,
så det kan foregå mye rart de håper ikke vil bli avslørt.
Derfor er det bra å ha mektige allierte, som Moon hadde.
Han visste hvordan man ga folk en følelse av pålitelighet.
Hvem han skulle møte, håndhilse på, bli tatt bilde av med,
og han var spesielt flink til å kurtisere folk
i det konservative etablissementet i USA.
I kampen mot kommunismen
har pastor Sun Myung Moon innledet et globalt korstog
for den komplette seier over dette gudløse ondskapens imperium.
Det var lett for folk på høyresiden å overensstemme med ham
fordi han uttrykte litt de samme idealene
som de hadde rundt antikommunisme, religionsfrihet.
Han oppnådde mye fremgang pga. sine egne politiske overbevisninger.
Men Moon var i ferd med å oppdage grensene i sitt gjeldende forhold.
Pastor Moon får 18 måneders fengsel for skatteunndragelse av renter
på store beløp av kirkemidler på hans personlige bankkontoer.
Moon benektet å ha gjort noe galt,
og andre var enige.
Det virker som om skatteetaten og myndighetene har gått over grensen
i skillet mellom kirke og stat.
Etter 13 måneders fengsel
bestemte Moon seg for å bruke enda mer penger
på å sørge for at hans venner visste han var på deres side.
De opprettet denne organisasjonen for verdensfred, kom inn i FN.
Moon lanserte også en innflytelsesrik konservativ avis,
Washington Times.
I Washington Times ser jeg en publikasjon
som har gitt sårt tiltrengt balanse til dagens Washington-dekning.
Mange visste ikke engang at Moon hadde startet avisen
og at Moon-organisasjonen drev den.
Moons investeringer ga ham innflytelse og, enda viktigere, beskyttelse.
Man kan til og med si han gikk mainstream.
Veldig få republikanske presidenter har ikke talt på en kirkebegivenhet,
fått betalt for å tale på en.
Men på veien mot udødelighet
måtte Moon fortsatt overvinne det strieste hinderet av alle.
DØDEN
Umulig?
Ikke hvis du følger håndboka en siste gang.
TAKTIKK BLI EVINDELIG
Døden.
Slutten på visa for oss alle,
selv vellykkede sekter og deres frustrerende dødelige ledere.
Svært få grupper klarer å opprettholde seg selv etter en leder dør.
Men Moon hadde en flertrinnet plan mot sitt krav om udødelighet,
med start i en av hans favorittbygninger,
US Capital-bygningen.
23. MARS 2004
En kjølig tirsdagskveld ankommer gjester Dirksen Senate Office Building
til et arrangement kalt Fredsambassadør-prisen.
Begynnelsen er helt standard beæring av religiøse lederes bidrag til fellesskapet.
Men etter som seremonien utarter,
begynner talene å forberede for kveldens æresgjester,
Sun Myung Moon og hans kone, Hak Ja Han.
To kongressmenn overrekker paret deres kongelige antrekk,
og skjenker Moon tittelen
"Fredens konge."
Moon erklærer seg selv menneskehetens frelser
og skaper av himmelriket for all evighet.
Å gjøre det fikk erklæringen formalisert i Kongressen av kongressfolk.
Det er ei enorm greie.
Men for å virkelig få kravet til å holde trengte Moon noe mye mer konkret,
en arveplan.
Å ha en arveplan med personer som vil være populære for resten av medlemsmassen
er viktig, for lederen vil til slutt dø.
Moons strategi, som ekte kongelig, var å beholde makten i familien
og forberede kona, Hak Ja Han, og den yngste sønnen, Heung Jin,
også kjent som Sean,
til å videreføre hans arv etter døden.
Men hvordan står planen seg når det kommer til stykket?
3 SEPTEMBER 2012 58 ÅR ETTER KIRKENS GRUNNLEGGELSE
MOON DØD 92 ÅR
Sanne far,
takk for en innsats uten sidestykke.
Etter pastor Moon døde,
ble det Game of Thrones.
Alle hevdet de var den som skulle ta over.
Men da støvet la seg, ble Moons arv videreført,
ikke av en enkeltarving, men av, passende nok, en treenighet.
Hak Ja Han trådte fram som kirkens øverste åndelige leder.
Moons eldste sønn, Preston,
startet den ideelle organisasjonen Unification Church International,
mens yngstesønn Sean brøt ut av kirken
og startet sin egen unike menighet.
De kalles Rod of Iron Ministries.
Det står skrevet om jernstaven
i Johannes’ åpenbaring i Bibelen,
og de tolket det til å betyr AR-15-riflene deres.
Sean Moon tror faren hans, Sun Myung Moon, var messias,
og at han er representant for Sun Myung Moon.
Og med tanke på politisk innflytelse…
Far, vi er så takknemlige for det andre grunnlovstillegget.
…er Sean sin fars sønn.
Nå snakker vi om arv å være stolt av.
Med denne håndboka som guide
har du lært å bygge et solid fundament,
å gjøre hjorden din større,
tankekontroll,
tilby frelse,
beskytte imaget ditt
og nå, å vare evig.
Lenge leve de sanne foreldre!
Nå er det perfekte tidspunkt å starte en sekt. Folk lengter etter mening.
Verden begynner å bli sprø.
Vi søker alle etter avlastning…
MANDAT ER IKKE FRIHET
…fra kaoset i hverdagen vår.
Med sosiale medier
trenger man ikke å kunne manipulere en person for å få utrolig makt,
man må bare manipulere en algoritme,
og det er mye lettere.
Etter alt du har sett, tenker du kanskje sektlederlivet ikke er noe for deg.
Bare husk,
i denne verden
er du enten jegeren eller byttet.
Til de av dere som tror at dere aldri kunne ha vært i en sekt:
du er den typen person de venter på.
Så hvilken vei svinger du?
Alt er bare skuespill.
Så sant.
HVORDAN BLI EN SEKTLEDER
Tekst: Greger Hoel